Ծնվել է 1973թ. մայիսի 7-ին, Երևանում: 1989թ. ավարտել է Երևանի թիվ 109 միջնակարգ դպրոցը: 1996թ. ավարտել է Հայաստանի Մ.Հերացու անվան պետական բժշկական ինստիտուտի բուժական ֆակուլտետը, իսկ 1991-93թթ եղել է բուհի ՈւՀԱ թիմի անդամ ու համահեղինակ: 1997թ. «Էրեբունի» բժշկական կենտրոնում մասնագիտացել է ինտերնատուրայում` ընդհանուր բժշկական պրակտիկա մասնագիտությամբ: 1999թ. ավարտել է «Դավիթ Անհաղթ» հումանիտար համալսարանի հեռուստառադիոլրագրության ֆակուլտետը: 1993-94թթ եղել է Երևանի «Երիտասարդության պալատի» դիսկո ակումբի դիջեյ, որի ընթացքում համագործակցել է Հայաստանի ռադիոյի հետ` «8:30» և «Կվադրո» ռադիոծրագրեր հեղինակ և վարող: 1997թ-ից աշխատում է Հայաստանի պետական ֆիլհարմոնիայում` մենեջեր, խմբագիր, մենակատար, իսկ 2001թ. ՀՊՖ-ի կողմից ճանաչվել է «Տարվա լավագույն համերգավար»: Աշխատել է բազմաթիվ ռադիոկայաններում («Ստերեո ստուդիա», «Հայ FM», Հանրային) և հեռուստաընկերություններում («Նորք», «Այգ», «Հ2», «Կենտրոն», Հանրային), հեղինակել և վարել է բազմաթիվ հաղորդումներ: 1994թ-ից եղել է Հայաստանի հանրային ռադիոյի երաժշտական խմբագիրը, իսկ 2004թ-ից` ռադիոյի առաջին ալիքի ծրագրավար: 1999-2000թթ եղել է «Այգ» հեռուստաընկերության գեղարվեստական ծրագրերի տնօրենը, ապա` գործադիր տնօրենը, 2001թ.՝ «Արմենիա» հեռուստաընկերության ռուսերեն լեզվով լուրերի խմբագիրը, 2004-11թթ՝ «Երկիր Մեդիա» հեռուստաընկերության «Երկրի առավոտը» ծրագրի ղեկավարը, իսկ 2009-13թթ՝ «Կռվախնձոր» հաղորդաշարի համահեղինակն ու վարողը: Եղել է բազմաթիվ համերգների, տոնական և կառավարական միջոցառումների հանդիսավար: